# Copa espanyola d'hoquei sobre patins femenina

La Copa espanyola d'hoquei patins femenina, anomenada Copa de la Reina Iberdrola per motius de patrocini, és una competició esportiva d'hoquei sobre patins per a clubs femenins de l'Estat espanyol, creada la temporada 2005-06 i organitzada per la Reial Federació Espanyola de Patinatge. Hi participen els vuits millors equips classificats de la primera volta de l'OK Lliga, on els quatre primers són caps de sèrie. Disputen una fase final en una seu neutral en format d'eliminació directa amb quarts de final, semifinal i final. L'equip guanyador és declarat campió de la competició i té dret a participar en la Supercopa d'Espanya de la temporada següent.
La competició està dominada pels equips catalans, destacant el domini del Club Patí Voltregà (2006, 2007, 2008, 2011, 2014, 2017) amb sis títols, seguit del Club Patín Gijón Solimar (2012, 2013, 2016, 2019, 2023) amb cinc. El Club Patí Manlleu amb tres (2015, 2021, 2022), el Club Patí Vilanova amb dos (2009, 2018) i el Cerdanyola Club Hoquei (2010) i l'Hoquei Club Palau de Plegamans (2024) amb un títol cadascun, són la resta d'equips que han guanyat la competició.

## Equips participants

La XIX Copa de la Reina es disputà del 18 al 21 d'abril de 2024 al Pavelló Poliesportiu de Patinatge de Vilafranca del Penedès. Hi participaren vuit clubs, amb gran presència d'equips catalans:
* HC Corunya
* CP Esneca Fraga
* Martinelia CP Manlleu
* Lidergrip CH Mataró
* Generali HC Palau de Plegamans
* Telecable HC
* CP Vila-sana Coop d'Ivars
* CP Voltregà Movento Stern

## Historial

* En negreta = Equip guanyador
* (1) = Nombre de campionats
* (prò.) = Gol d'or a la pròrroga
* (p.) = Gol de penalti
* Nota. Noms dels equips segons l'època
| Edició | Temp. | Data | Guanyador | Resultat | Finalista | Seu |
| I | 2005-06 | 26-03-2006 | CP Voltregà (1) | 4-1 | CE Arenys de Munt | Poliesportiu El Plantío, Burgos |
| II | 2006-07 | 25-03-2007 | CP Voltregà (2) | 6-1 | Biesca Gijón HC | Pavelló d'Arrotxapea, Pamplona |
| III | 2007-08 | 28-02-2008 | CP Voltregà (3) | 2-0 | Biesca Gijón HC | Pavelló de l'Ateneu, Sant Sadurní d'Anoia |
| IV | 2008-09 | 08-03-2009 | CP Vilanova (1) | 10-1 | CP Alcorcón Cat's Best | Pavelló Visiola Rollán, Mieres |
| V | 2009-10 | 21-02-2010 | Cerdanyola CH (1) | 5-4 | CP Voltregà | Pavelló de les Casernes, Vilanova i la Geltrú |
| VI | 2010-11 | 13-02-2011 | CP Voltregà (4) | 4-3 | CE Arenys de Munt | Pavelló d'Esports Mata-Jove, Gijón |
| VII | 2011-12 | 19-02-2012 | Biesca Gijón HC (1) | 3-2 (prò.) | CP Voltregà | Palau d'Esports de Reus |
| VIII | 2012-13 | 14-04-2013 | Biesca Gijón HC (2) | 3-2 (prò.) | CP Alcorcón Cat's Best | Poliesportiu Municipal, Alcorcón |
| IX | 2013-14 | 16-02-2014 | CP Voltregà (5) | 3-1 | CP Manlleu | Pavelló Municipal d'Esports, Lloret de Mar |
| X | 2014-15 | 08-03-2015 | CP Manlleu (1) | 3-2 | CP Voltregà | Pavelló Municipal d'Esports, Lloret de Mar |
| XI | 2015-16 | 10-04-2016 | Hostelcur Gijón HC (3) | 2-2 (3-2, p.) | HC Palau de Plegamans | Pavelló Municipal d'Esports, Lloret de Mar |
| XII | 2016-17 | 12-03-2017 | CP Voltregà (6) | 3-2 (prò.) | Hostelcur Gijón HC | Pavelló Municipal d'Esports, Lloret de Mar |
| XIII | 2017-18 | 04-02-2018 | Calmar CP Vilanova (2) | 2-1 | Telecable HC | Pavelló de les Casernes, Vilanova i la Geltrú |
| XIV | 2018-19 | 24-02-2019 | Telecable HC (4) | 7-3 | Cerdanyola CH | Pavelló Olímpic Municipal de Reus |
| XV | 2019-20 | Edició cancel·lada pel risc públic de contagi del COVID-19 | Edició cancel·lada pel risc públic de contagi del COVID-19 | Edició cancel·lada pel risc públic de contagi del COVID-19 | Edició cancel·lada pel risc públic de contagi del COVID-19 | Edició cancel·lada pel risc públic de contagi del COVID-19 |
| XVI | 2020-21 | 13-06-2021 | CP Manlleu (2) | 5-2 | Generali HC Palau | Palau d'Esports de Riazor, La Corunya |
| XVII | 2021-22 | 08-05-2022 | Martinelia Manlleu (3) | 3-3 (3-1, p.) | Generali HC Palau | Pavelló Onze de Setembre, Lleida |
| XVIII | 2022-23 | 14-05-2023 | Telecable HC (5) | 3-1 | Generali HC Palau | Pavelló Joan Ortoll, Calafell |
| XIX | 2023-24 | 21-04-2024 | Generali HC Palau (1) | 1-1 (3-2, p.) | Telecable HC | Pavelló de Patinatge, Vilafranca del Penedès |

## Palmarès

| Equip | Campió | Subcampió | Total | Anys campió | Anys subcampió |
| Club Patí Voltregà | 6 | 3 | 9 | 2006, 2007, 2008, 2011, 2014, 2017 | 2010, 2012, 2015 |
| Club Patín Gijón Solimar | 5 | 5 | 10 | 2012, 2013, 2016, 2019, 2023 | 2007, 2008, 2017, 2018, 2024 |
| Club Patí Manlleu | 3 | 1 | 4 | 2015, 2021, 2022 | 2014 |
| Club Patí Vilanova | 2 | 0 | 2 | 2009, 2018 | — |
| Hoquei Club Palau de Plegamans | 1 | 4 | 5 | 2024 | 2016, 2021, 2022, 2023 |
| Cerdanyola Club Hoquei | 1 | 1 | 2 | 2010 | 2019 |
| Centre d'Esports Arenys de Munt | 0 | 2 | 2 | — | 2006, 2011 |
| Club Patín Alcorcón | 0 | 2 | 2 | — | 2009, 2013 |

## Referències

* ↑ «Copa de SM La Reina». Real Federación Española de Patinaje. [Consulta: 26 març 2019].
* ↑ «Copa (F)». OKCAT. [Consulta: 26 març 2019].
* 1 2 3 4 5 6 «Copa espanyola d'hoquei sobre patins femenina». Gran Enciclopèdia Catalana. Barcelona: Grup Enciclopèdia Catalana.
* ↑ «Primer títol per golejada». El 9 p. 28, 09-03-2009. [Consulta: 11 gener 2021].
* ↑ «El Voltregà derrota l'Arenys de Munt 4-3». 324.cat, 13-02-2011. [Consulta: 13 febrer 2011].
* ↑ «El Voltregà perd la final de la Copa de la Reina d'hoquei patins contra el Biesca (2-3)». 324.cat, 19-02-2012. [Consulta: 19 febrer 2012].
* ↑ «El Calmar CP Vilanova s'emporta la final de la Copa de la Reina davant de l'Hostelcur Gijón (1-2)». Esport3, 04-03-2018. [Consulta: 6 gener 2021].
* ↑ García, Mònica. «El Cerdanyola CH és subcampió després de perdre la final de la Copa de la Reina». TOT Cerdanyola, 25-02-2019. [Consulta: 6 gener 2021].
* ↑ «Canceladas la Copa de SM El Rey y la Copa de SM La Reina de Hockey Patines» (en castellà). FEP.es, 28-08-2020. [Consulta: 28 agost 2020].
* ↑ J.M. «El Manlleu trenca la condició d'invicte del Palau (5-2) i aixeca el títol amb tot el mereixement». L'Esportiu, 13-06-2021. [Consulta: 13 juny 2021].
* ↑ Martí, Joan. «El Manlleu supera el Palau en la tanda de penals i revalida el títol». L'Esportiu, 08-05-2022. [Consulta: 8 maig 2022].
* ↑ Martí, Joan. «El Generali Palau derrota el Telecable en la final en una tanda de penals dramàtica». L'Esportiu, 21-04-2024. [Consulta: 21 abril 2024].

## Enllaços externs

* Reial Federació Espanyola de Patinatge (castellà)